stanford-oval/wikipedia huggingface dataset:
קללת ספרים
מסמך קללה

בין קללות הספר ישנה קללת המסמך. קללות אלו הופעלו כמו קללת הספר, אך בהבדל אחד; קללות ספרים הגנו כמעט תמיד על ספר פיזי (או לוחית), וקללות מסמכים נוסחו בדרך כלל כדי להגן על הטקסט של המסמך שהכיל אותן. הם נמצאו לעיתים קרובות בצוואות, במענקים, בצ'רטרים ולפעמים בכתבי בית-דין. קללות מסמכים מעידות על מפגש בין אמונות נוצריות, שיטות פגאניות והליכים משפטיים.
סופר הוסיף קללה לסוף ספר ההתגלות, שבה נכתב:
אני מזהיר את כל השומע את דברי הנבואה של הספר הזה: אם מישהו יוסיף עליהם, יוסיף לו האל את המכות המתוארות בספר הזה, ואם מישהו יסיר מדברי ספר הנבואה הזה, אלוהים ייקח את חלקו בעץ החיים בעיר הקודש, המתוארים בספר זה.
קללת מסמך בצוואה אנגלו-סכסית משנת 1046 לספירה:
ומי שיגרע מרצוני אשר הכרזתי עתה בעדות האל, תימנע ממנו השמחה על פני האדמה הזאת, ושהאדון הכול יכול אשר ברא ועשה את כל הנבראים יוציא אותו מחברת כל קדושי יום הדין, ויימסר לתהום הגיהנום לשטן ולכל חבריו הארורים, ושם יסבלו עם יריביו של אלוהים בלי סוף ולעולם לא יטרידו את יורשיי.
קללת מסמך נוספת מהענקת קרקע בשנת 934 לספירה:
אם חלילה, כל מי שנפוח בגאוות היוהרה ינסה להרוס או להפר את [ציוויי] המסמך הקטן הזה של הסכמתי ואישורי, יידע שביום הכינוס האחרון והנורא, כאשר שופר המלאך מצלצל בקריאה והגופות עוזבות את בתי הקברות המטונפים, הוא יישרף עם יהודה מבצע הבוגדנות המרושעת, וגם עם היהודים האומללים המחללים את ישו על מזבח הצלב בסחרור נצחי בלהבות הטורפות של ייסורים הבוערים בעונשים בלי סוף.
ראו גם

קללת הפרעונים
לקריאה נוספת

Anderson, Sandra (2003). "Bibliomania and the Medieval Book Curse". אורכב מ-המקור ב-6 ביולי 2011. נבדק ב-3 במאי 2008. {{cite web}}:  (עזרה)
Basbanes, Nicholas A. (1995). A Gentle Madness: Bibliophiles, Bibliomanes, and the Eternal Passion for Books. Owl Books. p. 35. ISBN 0-8050-6176-2.
Drogin, Marc (1983). Anathema! – Medieval Scribes and the History of Book Curses. Allanheld & Schram. ISBN 9780839003014.
University Libraries, University of Colorado Boulder (ביולי 15 – 13 בספטמבר 2002). "European Manuscripts from the Middle Ages, 500-1500". Ploughing the Parchment exhibit. אורכב מ-המקור ב-2006-09-08. נבדק ב-2 במרץ 2006. {{cite web}}:  (עזרה)
הערות שוליים

1 2 3 4  Drogin, Marc (1983). Anathema!: Medieval Scribes and the History of Book Curses (באנגלית) (First ed.). United States: Allanheld & Schram. ISBN 0839003013.
↑  O’Hagan, L.A. (2020). Steal not this book my honest friend: Threats, Warnings, and Curses in the Edwardian Book. Textual Cultures : Text, Contexts, Interpretation, 13(2), 244–274. https://doi.org/10.14434/textual.v13i2.31604
↑  Norton, Jeremy. "Knowledge as Power: The Earliest Systematically Collected Library as Distinct from an Archive (668 BCE – 627 BCE)". History of Information. נבדק ב-14 בספטמבר 2014. {{cite web}}:  (עזרה)
↑  Casson, L. (2001). Libraries in the ancient world. New Haven: Yale University Press. p. 12.
1 2  Casson, 2001, p.13
↑  Lurker, Manfred (2004). The Routledge Dictionary of Gods, Goddesses, Devils & Demons. Routledge. p. 131. ISBN 9780203685259.
↑  Casson, 2001, pp. 13-14
1 2  Murray, Stuart (2009). The Library: An Illustrated History. Skyhorse Publishing. p. 41. מסת"ב 9781602397064.
1 2  Drieshen, Clarck. "Frying pans, forks and fever: Medieval book curses". Medieval Manuscripts Blog. נבדק ב-27 בינואר 2021. {{cite web}}:  (עזרה)
↑  Greenblatt, Stephen (2011). The Swerve: How the World Became Modern. W.W. Norton & Company. p. 30. ISBN 9780393064476.
↑  Higgins, Colin (8 ביוני 2011). "Marx, Pandora & the Tower of Porn". Times Higher Education. נבדק ב-1 ינו' 2012. {{cite news}}:  (עזרה)
↑  Wiegand, Wayne A. (1979). The History of a Hoax: Edmund Lester Pearson, John Cotton Dana, and the Old Librarian's Almanack. Beta Phi Mu.
↑  Dana, John Cotton; Kent, Henry W. (1909). The Old Librarian's Almanack. נבדק ב-2021-08-03. The hoax curse is on page 27.
↑  Cyrus, Cynthia J. (2009). The Scribes for Women's Convents in Late Medieval Germany. University of Toronto Press. p. 162. ISBN 9780802093691.
↑  Downton, Dawn Rae (13 בדצמבר 2013). The Little Book of Curses and Maledictions for Everyday Use. Skyhorse Publishing, Inc. {{cite book}}:  (עזרה)
↑  Goodspeed, Edgar Johnson (1935). The Curse in the Colophon. Willett, Clark, & Company.
↑  Murray, Stuart (2009). The Library: An Illustrated History. Skyhorse Publishing. p. 41. ISBN 9781602397064.
↑  
“Book Curses.” (2016). The American Bookbinders Museum. Retrieved November 27, 2019
↑  O'Hagan, Lauren Alex (2020). "Steal not this book my honest friend: Threats, Warnings, and Curses in the Edwardian Book". Indiana University Press. 13: 244–245 – via JSTOR.
↑  Danet, Brenda & Bogoch, Bryna Bogoch (Spring 1992). "'Whoever Alters this, may God Turn His Face from Him on the Day of Judgment': Curses in Anglo-Saxon Legal Documents". The Journal of American Folklore. 105: 132–165, page142. doi:10.2307/541083. JSTOR 541083.
1 2 3  Danet, Brenda; Bogoch, Bryna (1992). ""Whoever Alters This, May God Turn His Face from Him on the Day of Judgement": Cursers in Anglo-Saxon Legal Documents". American Folklore Society. 105 (416): 132–165. doi:10.2307/541083. JSTOR 541083.
קללה בכתב יד מהמאה ה-12–13 ממנזר טר דוסט
רג'י לי

| --- | --- |

 לידה:  4 באוקטובר 1975 (בן 49) קזון סיטי, הפיליפינים הפיליפינים 
 מדינה:  הפיליפינים, ארצות הברית 
 תקופת הפעילות:  מ-1996
 מקום לימודים:  Padua Franciscan High School 
 http://www.reggie-lee.com/
 פרופיל ב-IMDb
 
רג'י לי (באנגלית: Reggie Lee; נולד ב-4 באוקטובר 1975) הוא שחקן פיליפיני-אמריקאי, המוכר משלל תפקידיו בטלוויזיה, בין היתר הוא שיחק את ויליאם "ביל" קים בסדרה של Fox, "נמלטים" (2006–2007) את סמל דרו וו בסדרה של NBC, "גרים" (2011–2017) ואת תומאס צ'וי בדרמה המשפטית של CBS, "בית המשפט!" (2019–2023).
בקולנוע, הוא גילם את טאי הואנג בסרטי" שודדי הקאריביים: תיבה של איש מת" (2006) ו"שודדי הקאריביים: סוף העולם" (2007), גילם את הקצין רוס בסרטו של כריסטופר נולאן "עלייתו של האביר האפל" (2012) ואת לאנס בסרט "מהיר ועצבני" (2001).
ביוגרפיה

רג'י טלמו וולדז נולד בקזון סיטי, הפיליפינים, בנם של זנאידה טלמו ושל הרופא חסוס אספיריטו וולדז. בגיל חמש הוא עבר עם משפחתו ועם שניו אחיו הצעירים, ניית'ן ואר.וי, לאזור קליבלנד, אוהיו, בין היתר התגוררה המשפחה בפארמה וסטרונגוויל (אנ'). בעודו בתיכון, הוא הופיע על הבמה בתיאטרון גרינברייר (כיום תיאטרון קאסידי) בפארמה הייטס (אנ') והיה מתמחה ב-Cleveland Play House. הוא סיים את לימודיו בבית הספר התיכון הפרנציסקני פדואה (אנ') בפארמה.
למרות שהתקבל לאוניברסיטת הווארד, הוא החליט לעבור ללוס אנג'לס כדי לעסוק במשחק. מאוחר יותר הוא שינה את שם משפחתו מוולדז ללי, והצהיר בראיון משנת 2001 כי "הם כל הזמן קראו לי לתפקידים היספנים, ואני רחוק מאוד מלהיות היספאני"; הוא לקח את השם לי מסבו וסבתו. שפת האם שלו היא אנגלית אך הוא דובר גם טאגאלוג.
קריירה

ב-1992, בגיל 17, עבר לי ללוס אנג'לס, שם הצטרף לסיבוב הופעות ארצי של ההפקה "מיס סייגון". מאוחר יותר הוא עבד כרקדן עבור פרינס בטקס פרסי הווידאו קליפים של MTV, וערך סיבוב הופעות ארצי עם המחזמר "Heartstrings". הוא היה בקאסט המקורי של החידוש של המחזמר "קרוסל" בברודוויי ב-1994. ב-1997 הוא קיבל פרס דרמה-לוג על הופעתו בחמזה "F.O.B". שהוצג ב-East West Players, להקת תיאטרון אסייתי-אמריקאי בלוס אנג'לס. עבור  תפקידו זכה לשבחי המבקרים.
לי שיחק במספר סרטים פופולריים בהם "מהיר ועצבני", "קחי אותי לגיהנום" בתור סטו רובין, "קוד שמור" בתור קוואן צ'אנג, "שודדי הקאריביים: תיבה של איש מת" ו"שודדי הקאריביים: סוף העולם" בתור טאי הואנג, ו"עלייתו של האביר האפל".
לי שיחק כניצב או כאורח בסדרות טלוויזיה רבות בהם "שיקגו הופ", "רפואה חזקה", "NCIS", "צווארון לבן", ו"אבא אמריקאי".
בשנת 2006 גילם בעונתה השנייה של סדרת הטלוויזיה "נמלטים" את ביל קים, איש ה'חברה' והשירות החשאי.
בין השנים 2011–2017 שיחק תפקיד משנה בסדרה של רשת NBC "גרים" בתור דרו וו - סמל במשטרת פורטלנד, במהלך הסדרה נהפך לווסן כתוצאה מסריטה של ווסן אחר במהלך מרדף. באותה שנה שיחק בקומדיה "טיפש, מטורף, מאוהב" לצד סטיב קארל.
בשנת 2017 התארח בסדרות הטלוויזיה "הוואי חמש-אפס" ו-"ברוקלין תשע-תשע".
בשנת 2021 שיחק בסרט הפעולה של נטפליקס "צדק של אב" בכיכובו של ג'ייסון מומואה.
בשנת 2022 גילם את אנג'לו סוטו בסדרה "סנגור במבחן" בנטפליקס, שנוצרה והופקה על ידי דייוויד אי קלי, המבוססת על הרומן "The Brass Verdict" מאת מייקל קונלי משנת 2008.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1997 | The Magic Pearl | וו לונג | דיבוב |
| 1997 | Cyberdorm | זאקרי |  |
| 2000 | Southstreet Lullaby | מאהלר גריטר |  |
| 2000 | מסיבת חוף מוטרפת (אנ') | רקדן |  |
| 2000 | Drift | ריאן |  |
| 2001 | XCU: Extreme Close Up | הוי פאן |  |
| 2001 | מהיר ועצבני | לאנס נגוין |  |
| 2002 | Black Hole | ג'סטין |  |
| 2002 | The First $20 Million Is Always the Hardest | סויט |  |
| 2003 | מחופשים ואנונימיים (אנ') | אדם חמוש |  |
| 2003 | Net Games | לורנס |  |
| 2006 | שודדי הקאריביים: תיבה של איש מת | טאי הואנג |  |
| 2007 | שודדי הקאריביים: סוף העולם | טאי הואנג |  |
| 2008 | Dimples | ד"ר רוס האמר |  |
| 2008 | I Am Somebody: No Chance in Hell | סינג |  |
| 2008 | רעם טרופי | ביונג |  |
| 2009 | קחי אותי לגיהנום | סטו רובין |  |
| 2009 | סטארטרק | מארו קוביאשי |  |
| 2010 | חיים כמו שמכירים (אנ') | אלן בורק |  |
| 2011 | טיפש, מטורף, מאוהב (אנ') | השוטר הונג |  |
| 2012 | קוד שמור (אנ') | קווין צ'אנג |  |
| 2012 | הנה בא הבוקס (אנ') | דה לה קרוז |  |
| 2012 | עלייתו של האביר האפל | רוס |  |
| 2018 | Behind the Walls | ריק וולש |  |
| 2019 | Inside Game | דן טראן |  |
| 2019 | Disappearance | הבלש פארק |  |
| 2021 | צדק של אב | ד"ר וו |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1996 | Diagnosis: Murder | קים הו | פרק: "The ABC's of Murder" |
| 1997 | Dangerous Minds | סטודנט | פרק: "Teach, Don't Touch" |
| 1997 | Temporarily Yours | עוזר מעצב | פרק: "By Design" |
| 1997 | Moloney | ראמון | פרק: "Loves and Lost" |
| 1998 | בבילון 5 | צ'אן היקאנו | פרק: "The Corps is Mother, The Corps is Father" |
| 1998 | The Wayans Bros. | כתב #2 | פרק: "Pops' Campaign" |
| 1998 | ER | כריסטיאן | פרק: "Split Second" |
| 1998 | תאומות (אנ') | לוסון היקס | פרק: "We Are Family" |
| 1998 | שולחן לחמישה | אורדרלי | פרק: "The Baby" |
| 1998 | Working | מבוקש #3 | פרק: "Boy's Club" |
| 1998 | Hyperion Bay | דייר בפיצה | פרק: "Family Business" |
| 1998 | משתגעים מאהבה | עוזר גנן | פרק: "Weekend in L.A." |
| 1998 | בוורלי הילס 90210 | ריצ'רד | פרק: "The Following Options" |
| 1998 | שבעה ימים | דאנקן | פרק: "Shadow Play" |
| 1999 | טובות השתיים (אנ') | מלצר | פרק: "When a Man Loves a Woman" |
| 1999 | Sons of Thunder | בחור קשוח | פרק: "Thunder by Your Side" |
| 2000 | ווקר | לי צ'אן | פרק: "The General's Return" |
| 2000 | שיקגו הופ | סאם | פרק: "Have I Got a Deal for You" |
| 2001 | המופע של אלן (אנ') | קוון | פרק: "Pilot" |
| 2001 | פילי (אנ') | בריאן צ'ין | 2 פרקים |
| 2001–2002 | המשפט של איימי | ד"ר אוליבר לי | 2 פרקים |
| 2001–2003 | The Division | ג'ים צ'אנג | 4 פרקים |
| 2002 | רפואה שלמה (אנ') | ד"ר נאקאשימה | פרק: "House Calls" |
| 2003 | Luis | זינג זאנג | תפקיד ראשי; 10 פרקים |
| 2004 | Frankenfish | אנטון | סרט טלוויזיה של Syfy |
| 2005 | Blind Justice | דון יון | פרק: "Seoul Man" |
| 2006 | Night Stalker | סטנלי קים | פרק: "What's the Frequency, Colchak?" |
| 2006–2007 | נמלטים | וויליאם "ביל" קים | 16 פרקים |
| 2008 | NCIS | ג'ונתן צ'ואו | פרק: "Stakeout" |
| 2010 | הבלתי רגילים | ד"ר פרנסיס צ'ילס | 5 פרקים |
| 2010 | Persons Unknown | טום | 7 פרקים |
| 2010–2023 | אבא אמריקאי | הידאקי יושידה | דיבוב; 6 פרקים |
| 2011 | צווארון לבן | השגריר קיי | פרק: "What Happens in Burma" |
| 2011–2017 | גרים | דרו וו | תפקיד ראשי (6 עונות); 120 פרקים |
| 2017 | הוואי חמש-אפס | ג'ואי קאנג | פרק: "E uhi wale no 'a'ole e nalo, he imu puhi" |
| 2017–2019 | ברוקלין תשע-תשע | ד"ר רונלד יי | 2 פרקים |
| 2018 | LA to Vegas | לואיס | פרק: "The Affair" |
| 2018 | NCIS: ניו אורלינס | סטיבן תומפסון | 2 פרקים |
| 2018–2019 | חמוץ מתוק | יוליוס | 2 פרקים |
| 2019–2021; 2023 | בית המשפט! | תומאס צ'וי | תפקיד ראשי (עונה 2) תפקיד חוזר (עונות 1&3); 32 פרקים |
| 2020 | הנמלט (אנ') | סוכן ה-FBI טילמן | 3 פרקים |
| 2021 | הטירון | מייק ווטסון | פרק: "Red Hot" |
| 2022 | חוק וסדר: מדור מיוחד | פול לי | פרק: "Did You Believe in Miracles?" |
| 2022 | סנגור במבחן | אנג'לו סוטו | 5 פרקים |
| 2024 | CSI: לאס וגאס | השריף צאו | 2 פרקים |
רג'י לוקאס

| --- | --- |
אין תמונה חופשית
 לידה:  25 בפברואר 1953 ניו יורק, ארצות הברית 
 פטירה:  19 במאי 2018 (בגיל 65) ניו יורק, ארצות הברית 
 שם לידה:  Reginald Grant Lucas 
 מוקד פעילות:  ארצות הברית 
 תקופת הפעילות:  מ-1970 
 סוגה:  מוזיקת נשמה, דיסקו, ג'אז, רית'ם אנד בלוז, מוזיקת פופ, ג'אז פיוזן 
 שפה מועדפת:  אנגלית 
 כלי נגינה:  גיטרה 
 פרסים והוקרה:  פרס גראמי לשיר ה-R&B הטוב ביותר (1980) 
 reggielucas.com
 פרופיל ב-IMDb
 
רג'ינלד גרנט לוקאס (באנגלית: Reginald Grant Lucas;‏ 25 בפברואר 1953 – 19 במאי 2018) היה גיטריסט, כותב שירים ומפיק מוזיקלי אמריקאי. לוקאס זכה להצלחה בין-לאומית בזכות הפקת רוב אלבום הבכורה של מדונה משנת 1983, ובכך ששיתף פעולה עם מיילס דייוויס לאורך שנות השבעים.
ביוגרפיה

לוקאס נולד ב-25 בפברואר 1953 בפלאשינג, קווינס, ניו יורק. הוא למד בבית הספר התיכון למדעים בברונקס, אך נשר כדי להתמקד בקריירה המוזיקלית שלו.
קריירה

בתחילת הקריירה שלו, לוקאס היה גיטריסט R&B וג'אז, וניגן עם בילי פול בתחילת שנות ה-70 ולאחר מכן עם מיילס דייוויס מ-1972 עד 1976. בהמשך לכך, לוקאס פגש את נגן כלי ההקשה ג'יימס מטום, שלימים היה לשותף להפקה שלו. השניים הצטרפו ללהקה של הזמרת רוברטה פלאק ב-1976, והופיעו איתה במשך מספר שנים.
אחד מפרויקטי הסולו הראשונים שלו היה אלבום הבכורה של מדונה משנת 1983, כולל השיר "Borderline". לוקאס הפיק את רוב האלבום, שנמכר ביותר מחמישה מיליון עותקים.
חיים אישיים ומותו

בתו של לוקאס, ליסה לוקאס, הייתה המנהלת של קרן הספר הלאומי (אנ'), ובהמשך הייתה למוציאה לאור של ספרי פנתיאון ושוקן.
לוקאס נפטר ממחלת לב בעיר ניו יורק, בגיל 65.
הערות שוליים

1 2  Reggie Lucas Obituary (2018) - Montclair, NJ - The Record/Herald News, Legacy.com
↑  Reggie Lucas Biography, Songs, & Albums, AllMusic (באנגלית)
↑  Jaimie Julia WintersJaimie Julia Winters, Obituary: Reggie Lucas, Montclair Local News (באנגלית)
↑  Paul Tingen, Miles beyond : the electric explorations of Miles Davis, 1967-1991, New York : Billboard Books, 2001, ISBN 978-0-8230-8346-6
↑  O'Brien, Lucy (2008). Madonna: Like an Icon. HarperCollins. p. 67. ISBN 978-0060898991.
↑  "Reggie Lucas, who worked with Miles Davis and Madonna, dies"
↑  Twitter, Lisa Lucas, head of the National Book Foundation, wants you to love reading, Los Angeles Times, ‏2016-05-27 (באנגלית אמריקאית)
↑  https://twitter.com/likaluca, Twitter
↑  Daniel Kreps, Daniel Kreps, Reggie Lucas, Miles Davis Guitarist and Madonna Producer, Dead at 65, Rolling Stone, ‏2018-05-19 (באנגלית אמריקאית)
↑  Caramanica, Jon (2018-05-20). "Reggie Lucas, Versatile Guitarist and Producer, Dies at 65". The New York Times (באנגלית אמריקאית). ISSN 0362-4331. נבדק ב-2022-12-24.
| --- | --- |
בקרת זהויות :  BIBSYS: 6018805  BNE: XX910547  BnF: cb13936071q (data)  GND: 134448812  ISNI: 0000 0001 1665 6950  LCCN: nr92001470  MusicBrainz: 2733636e-cddf-4798-978c-2a210e4a64e8  SUDOC: 156626497  VIAF: 69119387   WorldCat (עם VIAF): 69119387
רג'י קאנון

רג'ינלד ג'ייקוב קאנון (באנגלית: Reginald Jacob Cannon; נולד ב-11 ביוני 1998 בשיקגו שבאילינוי, ארצות הברית) הוא כדורגלן אמריקאי המשחק בעמדת המגן הימני בקבוצת בואבישטה מליגת העל הפורטוגלית ובנבחרת ארצות הברית.
קריירת מועדונים

קאנון גדל במחלקת הנוער של דאלאס. הוא ערך 69 הופעות ליגה במדי הקבוצה הבוגרת של המועדון, בהן הבקיע שלושה שערים.
ב-9 בספטמבר 2020 חתם קאנון בבואבישטה מליגת העל הפורטוגלית. ב-19 בספטמבר ערך את הופעת הבכורה שלו במועדון, בתיקו 3-3 נגד נסיונל מדיירה במסגרת המחזור הראשון בליגה לעונת 2020/2021. בשתי העונות הראשונות שלו במועדון ערך 52 הופעות ליגה.
קריירה בינלאומית

ב-16 באוקטובר 2018 ערך קאנון את הופעת הבכורה שלו בנבחרת ארצות הברית, בתיקו 1-1 נגד נבחרת פרו במשחק ידידות. הוא היה חלק מסגל נבחרת ארצות הברית בגביע הזהב 2019, בו הפסידה נבחרתו בגמר לנבחרת מקסיקו. ב-9 ביוני 2021 הוא הבקיע את שער הבכורה שלו בנבחרת, בניצחון 4-0 על נבחרת קוסטה ריקה במשחק ידידות. הוא היה חלק מסגל נבחרת ארצות הברית שזכה בגביע הזהב 2021, ואף שיחק בניצחון 1-0 על נבחרת מקסיקו בגמר.
תארים

גביע הזהב של CONCACAF (1): 2021
ליגת האומות של CONCACAF (1): 2019/2020
הערות שוליים

↑  FC Dallas transfer Reggie Cannon to Portugal's Boavista FC באתר הרשמי של ה-MLS, ‏ 9 בספטמבר 2020 (באנגלית)
| נבחרת ארצות הברית – גביע הזהב 2019 (מקום שני) |
| --- | --- | --- |
|  1 סטפן •  2 לימה •  3 גונסאלס •  4 בראדלי •  5 צימרמן •  6 טראפ •  7 אריולה •  8 מקני •  9 זארדס •  10 פוליסיק •   11 מוריס •  12 ג'ונסון • 13 רים •  14 קאנון • 15 רולדן • 16 לוביץ • 17 אלטידור • 18 לואיס • 19 מיאזגה • 20 מיכאילוביץ' • 21 בויד • 22 מילר • 23 לונג • מאמן: ברהלטר |  1 סטפן •  2 לימה •  3 גונסאלס •  4 בראדלי •  5 צימרמן •  6 טראפ •  7 אריולה •  8 מקני •  9 זארדס •  10 פוליסיק •   11 מוריס •  12 ג'ונסון • 13 רים •  14 קאנון • 15 רולדן • 16 לוביץ • 17 אלטידור • 18 לואיס • 19 מיאזגה • 20 מיכאילוביץ' • 21 בויד • 22 מילר • 23 לונג • מאמן: ברהלטר | ארצות הברית |
| נבחרת ארצות הברית – גביע הזהב 2021 (מקום ראשון) |
| --- | --- | --- |
|  1 טרנר •  2 קאנון •  3 וינס •  4 פינס •  5 צימרמן •  6 בוסיו •  7 אריולה •  8 ג'ואקיני •  9 זארדס •  10 רולדן •   11 דייק •  12 רובינסון • 13 הופה •  14 יואייל • 15 ליוויס • 16 סנדס • 17 לטגט • 18 ג'ונסון • 19 ויליאמסון • 20 מור • 21 בלו • 22 גוזאן • 23 אקוסטה • 24 קסלר • מאמן: ברהלטר |  1 טרנר •  2 קאנון •  3 וינס •  4 פינס •  5 צימרמן •  6 בוסיו •  7 אריולה •  8 ג'ואקיני •  9 זארדס •  10 רולדן •   11 דייק •  12 רובינסון • 13 הופה •  14 יואייל • 15 ליוויס • 16 סנדס • 17 לטגט • 18 ג'ונסון • 19 ויליאמסון • 20 מור • 21 בלו • 22 גוזאן • 23 אקוסטה • 24 קסלר • מאמן: ברהלטר | ארצות הברית |
קישפשט

אנטל גרסלקוביץ' (1694–1771)
מפה ישנה של דרום מזרח פשט
קפלת גראסאלקוביץ' בודפשט
קארוי הֶריך ואשתו סידוניה דיאק
קישפשט שפירושו פשט הקטנה (בהונגרית: Budapest XIX. kerülete – Kispest) הייתה אחת מערי המחוז שסופחו לבודפשט בשנת 1950, כאשר נוצרה בודפשט רבתי, העיר הפכה לרובע 19 של בודפשט. היישוב, שהוקם ב-1869 בחלק השממה של סנטלרינץ שהיה שייך לעיר וצ'ש, סמוך לגבול פשט, הוקם כיישוב עצמאי ב-11 ביוני 1871 ולאחר מכן קיבל מעמד של עיר ב-1922.
מושבת וקרלה (Wekerletelep) הוקמה בתחילת המאה ה-20 כחלק מקישפשט, והשתייכה אליה עד שהעיר סופחה לבודפשט ב-1950. נכון לעכשיו, מושבת וקרלה ושאר קישפשט מהווים שני רבעים נפרדים של הבירה.
מיקום

קישפשט הוא אחד מהיישובים שנוצרו סביב פשט באמצע המאה ה-19 והתפתחותו המהירה הייתה תוצאה של קרבתו לבירת הונגריה. לפני הקמתו, השטח היה חלק נטוש בסנטלרינץ. מאז 1950 הוא חלק מרובע 19 של בירת הונגריה.
היסטוריה > פרהיסטוריה

ההיסטוריה של היישוב מגיעה בעצם לתקופות שלפני התיישבות המדיארים במרכז אירופה. ארכאולוגים גילו קבר סרמטי מהמאה ה-4, בית קברות מתקופת האוורים (המאה ה-6 עד המאה ה-9), ואת יסודות הכנסייה מתקופת ארפאד. במהלך הכיבוש הטורקי האזור הפך לא מיושב לחלוטין. במאה ה-13, האזור היה עוד רכוש אשתו של המלך זיגיסמונד ובתקופת משפחת הוניאדי הוא הוזכר כשטח הציד המועדף על מתיאש הראשון, מלך הונגריה. משנת 1661, האזור שנקרא שממת סנט לרינץ. משתתפי קונגרס וינה הקיסר האוסטרי פרנץ השני, קיסר האימפריה הרומית הקדושה, פרידריך וילהלם השלישי, מלך פרוסיה והצאר אלכסנדר הראשון, קיסר מרוסיה התארחו בביתו של בעל הקרקע במקום.
היסטוריה > היווצרות היישוב העצמאי

בשטח קישפשט של היום, לפחות שש משפחות מיוחסות קיבלו קרקעות לאחוזות שלהם. בשנת 1869 חילק קארוי הריך את השטח הנוכחי ל-811 מגרשים של 300 מ"ר כל אחד, והחל בבנייה. הוא תכנן רשת קבועה דמוית לוח שחמט של רחובות וכבישים לחלקות, עם רחובות ברוחב 15–18 מ' וכיכרות מרשימות. הבעלים של השטחים נתנו חלק מרכושם לציבור בחינם, ומחיר חלקות הבתים היה נמוך בהרבה ממחירי הקרקע בבירה עבור המתיישבים. ההתיישבות המהירה של היישוב החלה; אלה שעברו מהכפר לבירה ואזרחי הבירה שחיפשו בית זול יותר בנו את בתי משפחתם תוך זמן קצר.
היסטוריה > התפתחות היישוב

הפיתוח היה מתמשך גם בתחומים אחרים: ב-1872 נבנה בית הספר הראשון ולאחר מכן גן הילדים הראשון ברחוב Batthyány. בשנת 1886 הוקמה מועצת התעשייה הכללית של קישפשט עם 100 חברים, ש-50 שנה מאוחר יותר, ב-1937, כבר היו בה 1,225 חברים. בשנת 1894 פתחה קישפשט תיאטרון עצמאי, ואז פתח את שעריו בית קולנוע עם 550 מושבים. סיורים סדירים הגנו על בטיחות האוכלוסייה, מחלקת כיבוי אש מתנדבים הוקמה ב-1888, והמשטרה המקומית החלה את עבודתה ב-1894. בשנת 1891 נוצר הקשר הטלפוני הראשון עם הבירה, ובשנת 1896 כבר פעלה רשת טלפון בין עירונית. בשנת 1900 החלה החשמלית לנסוע ב-Üllői út, ושנה לאחר מכן קיבל היישוב גם תאורה חשמלית. ב-1911 הפך קישפשט למקום מושבו של נפה מנהלית, ולאחר מכן הוענק ליישוב עם כ-52,000 תושבים מעמד של עיר ב-1922. בתקופה זו, בשנת 1923, נבנה מרכז התרבות קיספסט (היום מרכז התרבות KMO), שבו נשא בין היתר המשורר אטילה יוז'ף הרצאות, והוקמה ספריית העיר.
היסטוריה > בין שתי מלחמות העולם

התיעוש של האזור (מפעלי מכונות הופהר ושרנץ ומפעלי הונגריה-ג'אקארד) הגביר את המתחים החברתיים, במיוחד בסוף מלחמת העולם הראשונה. האוכלוסייה הגיעה ל-50 אלף עד 1920, 92% מהם היו דוברי הונגרית.
כתוצאה מהנומרוס קלאוזוס (1920), אך במיוחד במהלך מלחמת העולם השנייה, החיים הציבוריים עברו חזק ימינה, רישיונות תעשייתיים נשללו מהיהודים בהתאם לחוקים ה (אנטי)יהודיים, אזור הגטו הוגדר והחל הייצור מלחמתי .
היסטוריה > סוף העצמאות

המלחמה בקישפשט הסתיימה ב-9 בינואר 1945.
לאחר מלחמת העולם, מיקלוש פטרי ולאחר מכן דיולה באריי הפכו לראשי העיר. ראש העיר האחרון, שנבחר בשנת 1947, היה רז'ה ניירש, שהפך ליושב ראש הוועד הפועל של המועצה המחוזית מ-1950 .
יהודי קישפשט

בינואר 1941, במיפקד האוכלוסין הארצי האחרון שנעשה בהונגריה לפני הכיבוש הגרמני (מבצע מרגרטה), נמנו בקישפשט 2,669 תושבים יהודים ושיעורם באוכלוסייתה היה כארבעה אחוזים. רובם היו סוחרים ובעלי מלאכה. בעיר היו שתי קהילות יהודיות – קהילה נאולוגית וקהילה אורתודוקסית קטנה – והיה בה בית ספר יהודי. בין שתי מלחמות העולם פעלו בקישפשט כמה תנועות נוער יהודיות, ובהן גם תנועת בית"ר הציונית שהיה לה סניף בעיר.
החקיקה האנטי-יהודית שהונהגה בהונגריה מ-1938 כחלק מן המדיניות ההונגרית האנטי-יהודית (במיוחד החוק היהודי השני והחוק היהודי השלישי) נאכפה בחומרה במחוז כולו. בראשית 1938 התמנה ד"ר לאסלו אנדרה, אנטישמי מושבע, לסגן הממונה על המחוז. ב-1939 נעצרו הרב ד"ר זולטאן באנדה והכומר הפרוטסטנטי המקומי משום שסיפקו לפליטים יהודים מפולין מסמכים מזויפים שהיו עשויים לסייע להם להישאר בעיר.
ב-12 במאי 1944 הורה ד"ר לסלו אנדרה להקים גטאות במחוזו, ובאמצע החודש יועדו כמה גושי בניינים למגוריהם של יהודי קישפשט. היהודים עברו אליהם בין 15 ל-30 במאי, ובסוף המעבר רוכזו 3,350 יהודים ב-250 בניינים שהיו פזורים ביותר מחמישים רחובות בעיר.
ב-30 ביוני 1944 הועברו תושבי הגטו לבית החרושת ללבנים במונור. כ-8,000 יהודים, ובהם יהודי קישפשט, גורשו משם לאושוויץ בשלושה טרנספורטים שיצאו בין 6 ל-8 ביולי 1944.
מפעלים בקישפשט

חברה לבניית כבישי אספלט (Biehn Kátrány Factory)
קואופרטיב תעשיית החשמל של בודפשט
מפעל אריגה קרפטיה
סדנת מכונות ומכונות מדויקות של פרנץ פהר
גרניט פורצלן וכלי אבן בע"מ
מפעל מכונות הופהר ושרנץ
ז'אקארד הונגריה
חברת קישפשט תעשיית הבשר
קואופרטיב ברזל ומתכת קישפשט
מפעל הטקסטיל בקישפשט
פיפאץ' - חברת אריגת משי
מפעל לבגדי גברים של אוקטובר האדום
בית החרושת ללבני חול סיד
ועוד
מבנים בולטים

מסעדת גֶדֶר (Gödör étterem). היא שכנה בפינת דרך אילאיורחוב לאיוש קושוט. לרוע המזל נהרס ובמקומו יש חניון.
מסעגת גן הדייגים קישפשט (Kispesti Halászkert Vendéglő)
כנסיית גבירתנו (Nagyboldogasszony-templom (Kispest))
בית החרושת למכונות הופהר ושראנץ בסביבות 1900
אתר מפעל האריגה של הונגריה-ז'אקארד
מפעל האספלט (לשעבר מפעל ביהן)
חצר המפעל של סדנת מכונות מדויקת של פרנץ פהר
מפעל טקסטיל קישפשט
אתר מפעל האספלט
קרב ארטואה הראשון

קרב ארטואה הראשון (בצרפתית: Première Bataille d'Artois) היה קרב במסגרת החזית המערבית במלחמת העולם הראשונה שהתרחש בין 17 בדצמבר 1914 ל-13 בינואר 1915, בין צרפת מצד מדינות ההסכמה לבין הקיסרות הגרמנית מצד מעצמות המרכז.
רקע

לאחר שהסתיים הקרב הראשון על המארן החל המירוץ אל הים, ובמהלכו הועברו צפונה הארמייה הגרמנית השישית בפיקודו של רופרכט, נסיך הכתר של בוואריה, והארמייה הצרפתית השנייה בפיקודו של נואל דה קסטלנו, אשר תוגברה בארמייה העשירית החדשה בפיקודו של לואי דה מודהוי, ועד מהרה הם התנגשו בקרב אראס ובקרב איפר הראשון.
בתחילת דצמבר 1914 הסתיים קרב איפר הראשון, והצדדים החלו להתחפר בעמדותיהם. בניסיון לשבור את הקיפאון החליט ז'ופר על מתקפה מרמת ארטואה מזרחה, ועל מתקפה משמפאן צפונה, ולאחר שיערער את הגרמנים ינחית מתקפה שלישית באזור ורדן כדי לאיים על קו המסילה הטוב היחיד של הגרמנים מדרום לארדנים, ובכך לאלץ את הגרמנים לסגת מצרפת ובלגיה. בעיקרון זוהי האסטרטגיה שאכן הביאה לניצחון מדינות ההסכמה ב-1918, אך אסטרטגיה זו הייתה מותנית בהצלחה טקטית, אשר לא הושגה ב-1915.
מהלך הקרב

ב-17 בדצמבר שלח מודהוי את כוחותיו לתקוף את עמדות הארמייה הגרמנית השישית של הנסיך רופרכט, תוך שהוא מקבל סיוע מהארמיות השנייה והשמינית, במטרה לרתק את הכוחות הגרמניים, שלא יוכלו לתגבר את כוחותיהם בשמפאן. המתקפה הצרפתית התפתחה במיוחד סביב אראס ובמיוחד נגד רכס וימי, אשר גובהו הגבוה סייע למגינים הגרמנים להדוף את המתקפות הצרפתיות. הקורפוס הצרפתי ה-35 של הגנרל פיליפ פטן הצליח ללכוד חלק מהקו הגרמני הראשון, אך תנאי מזג אוויר גרועים ותמיכה ארטילרית ירודה מנעו מן הצרפתים להגיע לפריצת דרך מכרעת. עד 25 בדצמבר הגשמים והערפל הסמיך הובילו לדעיכת מרבית המתקפה הצרפתית, וב-4 בינואר 1915 הסתיימה המתקפה הצרפתית עם הישג טריטוריאלי זעיר.